**Otvaranje Mjeseca hrvatske knjige 2014.**



**15. listopada, tijekom 3. sata jutarnje smjene, svečano smo i simbolično otvorili manifestaciju knjige i promišljali o ovogodišnjoj temi: LJUBAV**

**Razgovarali smo o tome Što to ljubav sve jest, upoznali se s vrstama ljubavi te čitali ljubavne pjesme.**



**U pozadini nas je milovala klasična ljubavna glazba**

**„San ljetne noći“ (Beethoven, Mendelson, Mozart, Vivaldi**)



**Za poslasticu smo odšetali do Učeničkog doma gdje smo dobili ljubavne poruke na tanjuru majstora kuhara Martina.**



|  |  |  |
| --- | --- | --- |
| **Radionica 1**Voditeljica prof. Danijela Majcenić | **Ljubav****je to sve**o ljubavima, prepoznavanje ljubavi | Mjesto održavanja: Učionica br. 1 |
| **Radionica 2**Voditeljicaprof. Bernarda Šeligo | **Samospoznaja****– poetska terapija (ljubavna pjesma)**spajalica, doživljavanje ljubavne pjesme, kreativno izražavanje | Učionica br. 29 |
| **Radionica 3**Voditeljica prof. Tihana Masnjak | **Fotografiraj ljubav**Izrada plakata; nastavak radionice od 15.X. | Knjižnica  |

**22. listopada 2014.**

**kreativne radionice**

**Radionice su održane od 12 do 14 sati, u srijedu 22. listopada 2014.**

**Sudjeluju učenici prema prethodnom popisu.**

**Radujemo se radu – vidimo se na radionicama!**

**Utjeha zajedništva**

**Nada je utjeha,**

**Povezanost je stalnost:**

**Nismo sami, iako smo u tami.**

**Zvijezde još sjaje,**

**Svuda ih ima;**

**Pogledaj u nebo**

* **nada je u njima.**

**Čak i kad si sam,**

**Samoća kad te prekriva**

**svojim plaštem, ostani…**

**Ostani, jer potreban si.**

**Trebamo te, nek´ tvoja**

**Zraka prekrije tamu**

**Tvom lutanju nek´ bude kraj.**

**Čovjek jedna je duša**

**Što svijetom luta**

**Kao koralj morskog skuta.**

**Srcem vezan je sa cijelim svijetom.**

**Ograničeni životom ne trudimo se ljubiti,**

**Glumimo povezanost, a spremni smo ubiti;**

**Strpani u isti koš, prisiljeni voljeti;**

**Nek´ nas na cesti do neba ostave, zato molimo.**

**Ah,….**

**Pjesma je rezultat radioničkog rada *Poetske terapije*.**

**Učesnici: Kristina Smud, Monika Leskovar, Sandra Vnučec, Inja Gudić, Leona Krištić, Laura Cajhen, Sara Pondeljak, Karlo Ivanjko, Edi Rogina, Anita Halužan, Mateja Zemljić, Ines Dragan, Kristina Kanić, Tea Šaka, Sara Ivić.**

**Radionica 2**

**POETSKA TERAPIJA**

**Od davnih vremena poznat je moćan efekt čitanja i primanja književnih i poetskih djela.**

**Poetska terapija je biranje pjesama u svrhu terapiji (u medicini i psihijatriji: jačanje zdravlja i rješavanja problema u ovisnostima, poremećajima hranjenja, obiteljskim sukobima, psihičke labilnosti, posljedice pretrpljenog nasilja, maltretiranja i incesta, beskućništva, onemogućenost u školovanju i učenju, posljedice proživljenog rata).**

**Danas se poetska terapija koristi za rad grupa u knjižnicama i odgojnim ustanovama tako da se ostvaruje poseban opis književnih djela.**

**Cilj poetske terapije je omogućiti pojedincu pogled u sebe u trenutcima mira, kao i razumijevanje i prihvaćanje promjena u trenutcima nemira i uzbuđenosti duha.**

**Svrha poetske (i biblioterapije) je:**

* **povećati samorazumijevanje i ispravno samoopažanje**
* **povećati osjetljivost z ainterpersonalne odnose**
* **osvijestiti životnu orijentaciju**
* **razviti kreativnost i samoizražavanje**
* **ohrabriti pozitivno mišljenje i kreativno rješavanje problema**
* **ojačati komunikacijske vještine slušanja i govorenja**
* **ujediniti različite aspekte osobnosti zbog psihičke cjelovitosti**
* **osoboditi presnažne emocije i osboditi od napetosti**
* **pronaći novo mišljenje kroz nove ideje, uvide i informacije**
* **pomoći sudionicima da osjete oslobađajuće i izlječujuće kvalitete ljepote riječi**

**tijek radionice: Poetska terapija (ljubavna pjesma)**

1. **u susret nas je uvela ljubavna pjesma (dobrodošlica slušanja)**
2. **sudionici su se opredijeliti za tamnu ili svijetlu stranu Ljubavi**
3. **upoznali smo se s radioničkim radom i odradili ledolomca (imena, međusobno zbližavanje grupe)**
4. **čitali smo uvodnu pjesmu T. Ujevića „Pobratimstvo lica u svemiru“ , razgovarali o dojmovima, ponovno čitali i tumačili prenesena značenja i ulazili u raspoloženja lirskog subjekta (identifikacija s tekstom pjesme)**
5. **u manjim grupama smo „preuzeli“ bit svake kitice i zapisali misao**
6. **u spajalici smo pridružili svojim esencijama „pripadajuće“ slike (fotografije); razvijali smo asocijacije uz te slike i pitali se što sve to ima veze s Ljubavlju**
7. **stvarali smo iz spajalice stihove i tako je nastala grupna pjesma *Utjeha zajedništva***
8. **na kraju smo čuli pjesmu *Djevičanstvo* V. Parun iz koje su bile povađene slike za spajalicu i uspoređivali našu uporabu slika u zajedničkoj pjesmi i metaforiku tih slika u pjesmi *Djevičanstvo*.**
9. **Za evaluaciju smo se pitali bismo li se premjestili nakon ove seanse iz tamnog u svijetli zapis o tome što je ljubav. Svakako smo se barem malo promijenili tijekom radionice.**
10. **Za rastanak susreta isprepleli smo ruke u čvor zajedništva i lako se otpetljali.**